คลังเร่งหารือปปช.ยึดทรัพย์ทักษิณ
อธิบดีกรมบัญชีกลาง เผย เร่งประสาน ปปช.ดำเนินการยึดทรัพย์ทักษิณ
3 มี.ค. 2553

อธิบดีกรมบัญชีกลาง เผย เร่งประสาน ปปช.ดำเนินการยึดทรัพย์ทักษิณ
นายพงษ์ภาณุ เศวตรุนทร์ อธิบดีกรมบัญชีกลาง กล่าวว่า ภายใน 1-2 วันนี้ กรมบัญชีกลางจะประสานกับสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) เพื่อนำทรัพย์สินตามคำพิพากษาของศาลฎีกาแผนกผู้ดำรงตำแหน่งทางการเมือง ตัดสินยึดทรัพย์ พ.ต.ท.ทักษิณ ชินวัตร อดีตนายกรัฐมนตรี 4.6 หมื่นล้านบาท ซึ่งคลังในฐานะเจ้าหนี้ต้องประสานกับ ป.ป.ช. ซึ่งเป็นผู้บังคับคดีในกรณีนี้ ต้องหารือร่วมกันเพื่อดูแลให้ทรัพย์สินเหล่านี้โอนมาเป็นรายได้ของแผ่นดินอย่างเรียบร้อย เบื้องต้นที่ตรวจสอบทรัพย์สินส่วนใหญ่อยู่ในธนาคาร ขณะนี้ต้องตรวจสอบว่ามีจำนวนเท่าไร
สำหรับหาคนรับผิดชอบจากความเสียหายที่เกิดขึ้น ตามคำพิพากษาของศาล ในส่วนกรมบัญชีกลางต้องรับผิดชอบดำเนินการตาม พ.ร.บ.ว่าด้วยความรับผิดทางละเมิด ซึ่งหน่วยงานที่อยู่ใต้ พ.ร.บ.นี้ ที่เกิดความเสียหายก็ต้องเกิดการสอบสวนโดยหัวหน้าส่วนราชการนั้น โดยต้องสรุปใน 60 วันเสนอผลสอบสวนกลัลบมาที่คณะกรรมการรับผิดทางละเมิด เชื่อว่าจะให้ความยุติธรรมที่สุด โดยจะให้ทุกฝ่ายมาจี้แจงก่อน และกรมบัญชีกลางจะชี้ชาด ในช่วง 2 เดือนข้างหน้า